A4-0022/97

Πρόταση κανονισμού του Συμβουλίου για τη θέσπιση συστήματος ταυτοποίησης και καταχώρησης των βοοειδών (COM(96)0460 - C4-0545/96 - 96/0228(CNS))

εν λόγω πρόταση εγκρίνεται με τις ακόλουθες τροποποιήσεις:

(Τροπολογία 2)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

ότι απαιτείται έκδοση κανονισμού για την αναγνώριση των βοοειδών, προκειμένου να αποκατασταθεί η εμπιστοσύνη των καταναλωτών, η οποία κλονίσθηκε σοβαρά μετά την κρίση της ΣEB, στην ποιότητα του βοείου κρέατος και των προϊόντων που παρασκευάζονται με βάση το βόειο κρέας[semigr ] εκτιμώντας επίσης ότι στον κανονισμό αυτό πρέπει να αποδίδεται η δέουσα σημασία στην προστασία των καταναλωτών.

(Τροπολογία 3)

6η αιτιολογική σκέψη

>Αρχικό κείμενο>

ότι, για τον ταχύ και ακριβή εντοπισμό της προέλευσης των ζώων για λόγους σχετικούς με την υγεία και για τον έλεγχο της εφαρμογής καθεστώτων κοινοτικών ενισχύσεων, κάθε κράτος μέλος πρέπει να δημιουργήσει ηλεκτρονική βάση δεδομένων στην οποία θα καταγράφεται η ταυτότητα του ζώου, όλες οι εκμεταλλεύσεις στην επικράτειά τους και οι μετακινήσεις των ζώων[semigr ]

>Κείμενο μετά την ψηφοφορία στο ΕΚ>

ότι, για τον ταχύ και ακριβή εντοπισμό της προέλευσης των ζώων για λόγους σχετικούς με την υγεία, για την άρτια εξακρίβωση της προέλευσης των ζώων κατά τις μετακινήσεις τους, για την εκτροφή των ζώων και για τον έλεγχο της εφαρμογής καθεστώτων κοινοτικών ενισχύσεων, κάθε κράτος μέλος πρέπει να δημιουργήσει ηλεκτρονική βάση δεδομένων στην οποία θα καταγράφεται η ταυτότητα του ζώου, όλες οι εκμεταλλεύσεις στην επικράτειά τους και οι μετακινήσεις των ζώων[semigr ]

(Τροπολογία 4)

Αιτιολογική σκέψη 6α (νέα)

>Κείμενο μετά την ψηφοφορία στο ΕΚ>

ότι για να είναι το σύστημα αναγνώρισης και καταγραφής αποτελεσματικό σε όλη την Ευρωπαϊκή Ένωση και σύμφωνο με τους στόχους του παρόντος κανονισμού, είναι αναγκαίο να βρίσκονται στο ίδιο επίπεδο οι τεχνικές υποδομές (τράπεζες δεδομένων κλπ) σε όλα τα κράτη μέλη[semigr ]

(Τροπολογία 5)

Αιτιολογική σκέψη 6β (νέα)

>Κείμενο μετά την ψηφοφορία στο ΕΚ>

ότι για την αποδοχή των νέων συστημάτων αναγνώρισης οι παραγωγοί δεν πρέπει να επιβαρύνονται με νέες γραφειοκρατικές υποχρεώσεις[semigr ] πρέπει να ληφθεί επίσης ιδιαίτερη μέριμνα ώστε οι δαπάνες ανά ζώο να παραμείνουν σε χαμηλά επίπεδα.

(Τροπολογία 6)

Αιτιολογική σκέψη 6γ (νέα)

>Κείμενο μετά την ψηφοφορία στο ΕΚ>

πρέπει επίσης να διασφαλισθεί ότι υφίστανται οι τεχνικές προϋποθέσεις για την απρόσκοπτη επικοινωνία των παραγωγών με την τράπεζα δεδομένων, καθώς και για την πλήρη χρησιμοποίηση των τραπεζών δεδομένων[semigr ] ότι πρέπει ταυτόχρονα να διασφαλισθεί το χαμηλότερο δυνατό ποσοστό ενδεχόμενων λαθών κατά τη διαβίβαση στοιχείων στην τράπεζα δεδομένων[semigr ] ότι μόνο υπό τις προϋποθέσεις αυτές είναι σκόπιμη η καθιέρωση βάσεων δεδομένων[semigr ]

(Τροπολογία 7)

Αιτιολογική σκέψη 6δ (νέα)

>Κείμενο μετά την ψηφοφορία στο ΕΚ>

ότι κατά μία μεταβατική περίοδο δίδεται στα κράτη μέλη η δυνατότητα να παραιτηθούν από τη διπλή συγκέντρωση στοιχείων στην τράπεζα δεδομένων, καθώς και στο διαβατήριο ζώου, με εξαίρεση όμως τα στοιχεία που αφορούν την ημερομηνία γέννησης και τη σφαγή του ζώου[semigr ] ότι ταυτόχρονα τα κράτη μέλη μπορούν να μην εκδώσουν διαβατήρια ζώων, εφόσον έχει διασφαλισθεί ότι όλες οι μετακινήσεις των ζώων έχουν καταχωρηθεί ορθά σε κεντρική τράπεζα δεδομένων[semigr ] ότι τούτο όμως δεν ισχύει κατά τη μεταβατική περίοδο[semigr ]

(Τροπολογία 8)

Αιτιολογική σκέψη 6ε (νέα)

>Κείμενο μετά την ψηφοφορία στο ΕΚ>

ότι, όσον αφορά την πρόσβαση στις τράπεζες δεδομένων, πρέπει να διασφαλίζεται για τους παραγωγούς επαρκής προστασία των δεδομένων[semigr ] ότι πρέπει επίσης, στο πλαίσιο της ισχύουσας προστασίας των δεδομένων, να ληφθούν ιδιαίτερα υπόψη οι εθνικές οργανώσεις για την προστασία των καταναλωτών[semigr ]

(Τροπολογία 9)

Αιτιολογική σκέψη 7

>Αρχικό κείμενο>

ότι για να καταστεί δυνατός ο εντοπισμός των μετακινήσεων των βοοειδών πρέπει αυτά να ταυτοποιηθούν με αναγνωριστικό ενώτιο το οποίο τοποθετείται σε κάθε αυτί και να συνοδεύονται από διαβατήριο καθ' όλη τη διάρκεια της μετακίνησης[semigr ] ότι η μορφή και το περιεχόμενο της σήμανσης και οι απαιτήσεις για το διαβατήριο πρέπει να καθορισθούν σε κοινοτική βάση[semigr ] ότι πρέπει να εκδίδεται διαβατήριο για κάθε ζώο, για το οποίο έχει διατεθεί αναγνωριστικό ενώτιο[semigr ]

>Κείμενο μετά την ψηφοφορία στο ΕΚ>

ότι για να καταστεί δυνατός ο εντοπισμός των μετακινήσεων των βοοειδών πρέπει αυτά να σημανθούν με αναγνωριστικό ενώτιο το οποίο τοποθετείται σε κάθε αυτί καθ' όλη τη διάρκεια της μετακίνησης[semigr ] ότι η μορφή και το περιεχόμενο της σήμανσης και οι απαιτήσεις για το διαβατήριο πρέπει να καθορισθούν σε κοινοτική βάση[semigr ] ότι, στις χώρες εκείνες όπου προβλέπεται η έκδοση διαβατηρίου βοοειδών, πρέπει να εκδίδεται για κάθε ζώο, για το οποίο έχει διατεθεί αναγνωριστικό ενώτιο διαβατήριο, το οποίο θα συνοδεύει το ζώο σε κάθε μετακίνησή του[semigr ]

(Τροπολογία 10)

Αιτιολογική σκέψη 8

>Αρχικό κείμενο>

ότι στην περίπτωση ζώων στα οποία το αναγνωριστικό ενώτιο έχει καταστεί δυσανάγνωστο ή έχει απολεσθεί πρέπει να τοποθετείται νέο σήμα[semigr ] ότι το ενώτιο αντικατάστασης πρέπει να φέρει τον ίδιο κωδικό με το αρχικό ενώτιο.

>Κείμενο μετά την ψηφοφορία στο ΕΚ>

ότι στην περίπτωση ζώων στα οποία το αναγνωριστικό ενώτιο έχει καταστεί δυσανάγνωστο ή έχει απολεσθεί πρέπει να τοποθετείται νέο σήμα[semigr ] ότι το ενώτιο αντικατάστασης πρέπει να φέρει τον ίδιο αριθμό με το αρχικό ενώτιο.

(Τροπολογία 11)

Άρθρο 2, δεύτερη παύλα

>Αρχικό κείμενο>

- κάτοχος: κάθε φυσικό ή νομικό πρόσωπο που είναι έστω και προσωρινά υπεύθυνο για τα ζώα και κατά τη διάρκεια της μεταφοράς τους ή σε αγορά[semigr ]

>Κείμενο μετά την ψηφοφορία στο ΕΚ>

- κάτοχος: κάθε φυσικό ή νομικό πρόσωπο που είναι έστω και προσωρινά υπεύθυνο για τα ζώα και κατά τη διάρκεια της μεταφοράς τους ή της εμπορίας τους[semigr ]

(Τροπολογία 12)

Άρθρο 3, εδάφιο 1α (νέο)

>Κείμενο μετά την ψηφοφορία στο ΕΚ>

Τα κράτη μέλη εφαρμόζουν τα εν λόγω στοιχεία σύμφωνα με τις διατάξεις του παρόντος κανονισμού[semigr ] τα κράτη μέλη έχουν τη δυνατότητα να μην εκδώσουν διαβατήρια ζώων, εφόσον διασφαλίζεται, ότι όλες οι μετακινήσεις των ζώων έχουν καταχωρηθεί σε κεντρική τράπεζα δεδομένων[semigr ] τούτο δεν ισχύει όμως κατά τη μεταβατική περίοδο που προβλέπεται στο άρθρο 5.

(Τροπολογία 13)

Άρθρο 3, εδάφιο 2

>Αρχικό κείμενο>

Η Επιτροπή και η αρμόδια αρχή του ενδιαφερομένου κράτους μέλους έχουν πρόσβαση σ' όλα τα στοιχεία που προβλέπονται από τον παρόντα κανονισμό. Λαμβάνουν τα μέτρα εκείνα που είναι αναγκαία για να εξασφαλισθεί η ενδεδειγμένη δυνατότητα πρόσβασης στα στοιχεία αυτά για όλα τα ενδιαφερόμενα μέρη, κυρίως τις οργανώσεις καταναλωτών που έχουν ιδιαίτερο ενδιαφέρον αναγνωρισμένο από το κράτος μέλος, καθώς επίσης και για την προστασία του εμπιστευτικού χαρακτήρα των πληροφοριών αυτών.

>Κείμενο μετά την ψηφοφορία στο ΕΚ>

Η Επιτροπή και η αρμόδια αρχή του ενδιαφερομένου κράτους μέλους έχουν πρόσβαση σ' όλα τα στοιχεία που προβλέπονται από τον παρόντα κανονισμό. Λαμβάνουν τα μέτρα εκείνα που είναι αναγκαία για να εξασφαλισθεί η ενδεδειγμένη δυνατότητα πρόσβασης στα στοιχεία αυτά για όλα τα ενδιαφερόμενα μέρη, καθώς επίσης και για την προστασία του εμπιστευτικού χαρακτήρα των πληροφοριών αυτών. Οι οργανώσεις προστασίας των καταναλωτών έχουν ελεύθερη πρόσβαση στις πληροφορίες αυτές σε επαρκούντως δικαιολογημένες και από τις εθνικές υπηρεσίες ανεγνωρισμένες περιπτώσεις.

(Τροπολογία 14)

Άρθρο 4, παράγραφος 1

>Αρχικό κείμενο>

1. Όλα τα ζώα μιας εκμετάλλευσης πρέπει να ταυτοποιούνται με ενώτιο το οποίο τοποθετείται σε κάθε αυτί και είναι εγκεκριμμένο από την αρμόδια αρχή. Τα ενώτια πρέπει να φέρουν τον ίδιο μοναδικό κωδικό ταυτοποίησης. Οι πρώτες δύο θέσεις ορίζουν το κράτος μέλος στο οποίο βρίσκεται η εκμετάλλευση στην οποία το ζώο ταυτοποιήθηκε για πρώτη φορά, σύμφωνα με τον αλφαβητικό κωδικό δύο στοιχείων που ορίζεται στην απόφαση 93/317/ΕΟΚ, και ακολουθεί αριθμητικός κωδικός ο οποίος δεν πρέπει να υπερβαίνει τα 12 ψηφία και ο οποίος καθιστά δυνατή την ταυτοποίηση κάθε ζώου ατομικώς μαζί με την εκμετάλλευση στην οποία γεννήθηκε.

>Κείμενο μετά την ψηφοφορία στο ΕΚ>

1. Όλα τα ζώα μια εκμετάλλευσης πρέπει να ταυτοποιούνται με ενώτιο το οποίο τοποθετείται σε κάθε αυτί και πρέπει να είναι τυποποιημένο πρότυπο εγκεκριμένο από την αρμόδια αρχή, να μην είναι παραποιήσιμο και να είναι ευανάγνωστο καθ' όλη τη διάρκεια της ζωής του ζώου. Τα ενώτια πρέπει να φέρουν τον ίδιο μοναδικό κωδικό αναγνώρισης. Οι πρώτες δύο θέσεις ορίζουν το κράτος μέλος στο οποίο βρίσκεται η εκμετάλλευση στην οποία το ζώο ταυτοποιήθηκε για πρώτη φορά, σύμφωνα με τον αλφαβητικό κωδικό δύο στοιχείων που ορίζεται στην απόφαση 93/317/ΕΟΚ, και ακολουθεί αριθμητικός κωδικός ο οποίος δεν πρέπει να υπερβαίνει τα 12 ψηφία και ο οποίος καθιστά δυνατή την ταυτοποίηση κάθε ζώου ατομικώς μαζί με την εκμετάλλευση στην οποία γεννήθηκε.

(Τροπολογία 15)

Άρθρο 4, παράγραφος 2, πρώτο εδάφιο

>Αρχικό κείμενο>

2. Το ενώτιο πρέπει να τοποθετείται εντός 14 ημερών από τη γέννηση του ζώου και σε κάθε περίπτωση πριν το ζώο εγκαταλείψει την εκμετάλλευση στην οποία γεννήθηκε.

>Κείμενο μετά την ψηφοφορία στο ΕΚ>

2. Το ενώτιο πρέπει να τοποθετείται εντός 30 ημερών από τη γέννηση του ζώου και σε κάθε περίπτωση πριν το ζώο εγκαταλείψει την εκμετάλλευση στην οποία γεννήθηκε.

(Τροπολογία 16)

Άρθρο 4, παράγραφος 3, πρώτο εδάφιο

>Αρχικό κείμενο>

3. Οποιοδήποτε ζώο εισάγεται από τρίτη χώρα και για το οποίο έχουν διενεργηθεί οι έλεγχοι που ορίζονται στην οδηγία 91/496/ΕΟΚ και παραμένει εντός της κοινοτικής επικράτειας πρέπει να ταυτοποιείται στην εκμετάλλευση προορισμού με ενώτιο το οποίο είναι σύμφωνο με τις διατάξεις του παρόντος άρθρου, εντός 14 ημερών από τη διενέργεια των προαναφερθέντων ελέγχων και, σε κάθε περίπτωση, πριν εγκαταλείψει την εκμετάλλευση.Ωστόσο, δεν είναι αναγκαία η ταυτοποίηση του ζώου εάν η εκμετάλλευση προορισμού είναι σφαγείο το οποίο βρίσκεται σε κράτος μέλος στο οποίο διενεργούνται αυτού του είδους οι έλεγχοι και το ζώο σφάζεται εντός της περιόδου των 14 ημερών.

>Κείμενο μετά την ψηφοφορία στο ΕΚ>

3. Οποιοδήποτε ζώο εισάγεται από τρίτη χώρα και για το οποίο έχουν διενεργηθεί οι έλεγχοι που ορίζονται στην οδηγία 91/496/ΕΟΚ και παραμένει εντός της κοινοτικής επικράτειας πρέπει να σημαδεύεται επίσημα κατά την είσοδό του στην Κοινότητα από τα Συνοριακά Φυλάκια Επιθεώρησης και μετά τη διενέργεια των προαναφερθέντων ελέγχων. Πρέπει να υπάρχει σύνδεση μεταξύ της αναγνώρισης που χορηγείται από την τρίτη χώρα και εκείνης που χορηγείται από το κράτος μέλος προορισμού.Εάν η εκμετάλλευση προορισμού είναι σφαγείο το οποίο βρίσκεται σε κράτος μέλος στο οποίο διενεργούνται αυτού του είδους οι έλεγχοι, το ζώο σημαδεύεται εντός 72 ωρών.

(Τροπολογία 18)

[semigr ]Άρθρο 4, παράγραφος 5

>Αρχικό κείμενο>

5. Τα ενώτια δεν μετακινούνται και δεν αντικαθίστανται χωρίς την άδεια της αρμόδιας αρχής. Όταν το ενώτιο έχει καταστεί δυσανάγνωστο ή έχει απολεσθεί τοποθετείται ενώτιο αντικατάστασης που φέρει τον ίδιο κωδικό σύμφωνα με το παρόν άρθρο.

>Κείμενο μετά την ψηφοφορία στο ΕΚ>

5. Τα ενώτια δεν μετακινούνται και δεν αντικαθίστανται χωρίς την άδεια της αρμόδιας αρχής. Όταν το ενώτιο έχει καταστεί δυσανάγνωστο ή έχει απολεσθεί τοποθετείται ενώτιο αντικατάστασης που φέρει τουλάχιστον τον ίδιο αριθμό σύμφωνα με το παρόν άρθρο. Δυσανάγνωστα ή απολεσθέντα ενώτια πρέπει να επανεκδίδονται από την αρμόδια υπηρεσία ή να επαναχαράσσονται κατά ευανάγνωστο τρόπο.

(Τροπολογία 19)

Άρθρο 4, παράγραφος 6α (νέα)

>Κείμενο μετά την ψηφοφορία στο ΕΚ>

6α. Οι εκμεταλλεύσεις λαμβάνουν άπαξ κατ' έτος ορισμένο αριθμό ενωτίων επί τη βάσει του αριθμού των ενωτίων που χρησιμοποιήθηκαν κατά το προηγούμενο έτος.

(Τροπολογία 20)

Άρθρο 4, παράγραφος 7

>Αρχικό κείμενο>

7. Τα ενώτια τα οποία δεν είναι σύμφωνα με τις απαιτήσεις του παρόντος άρθρου πρέπει να αντικατασταθούν μέχρι τις 31 Δεκεμβρίου 1997 το αργότερο.

>Κείμενο μετά την ψηφοφορία στο ΕΚ>

7. Από 1ης Ιουλίου 1997 το αργότερο χρησιμοποιούνται για νεαρά ζώα μόνο ενώτια τα οποία έχουν εκδοθεί σύμφωνα με τις απαιτήσεις του παρόντος άρθρου.

(Τροπολογία 21)

Άρθρο 5, πρώτο εδάφιο, παράγραφος 1, έβδομη παύλα

>Αρχικό κείμενο>

- οι αριθμοί ταυτοποίησης όλων των εκμεταλλεύσεων στις οποίες έχει διατηρηθεί το ζώο[semigr ]

>Κείμενο μετά την ψηφοφορία στο ΕΚ>

- οι αριθμοί ταυτοποίησης της εκμετάλλευσης γέννησης και όλων των εκμεταλλεύσεων στις οποίες έχει διατηρηθεί το ζώο[semigr ]

(Τροπολογία 22)

Άρθρο 5, πρώτο εδάφιο, παράγραφος 2, πρώτη παύλα

>Αρχικό κείμενο>

-ο αριθμός ταυτοποίησης ο οποίος αποτελείται από κωδικό που δεν υπερβαίνει τους 12 χαρακτήρες.

>Κείμενο μετά την ψηφοφορία στο ΕΚ>

-ο αριθμός ταυτοποίησης ο οποίος αποτελείται από κωδικό που δεν υπερβαίνει τους 14 χαρακτήρες.

(Τροπολογία 23)

Άρθρο 5, εδάφιο 3

>Αρχικό κείμενο>

Η βάση δεδομένων πρέπει να είναι πλήρως λειτουργική και να περιλαμβάνει όλα τα σχετικά στοιχεία μέχρι τις 31 Δεκεμβρίου 1997 το αργότερο.

>Κείμενο μετά την ψηφοφορία στο ΕΚ>

Η βάση δεδομένων πρέπει να είναι πλήρως λειτουργική το αργότερο μέχρι τις 31 Δεκεμβρίου 1997 και να περιλαμβάνει το αργότερο από την ημερομηνία αυτή τα στοιχεία που αφορούν τη γέννηση και τη σφαγή του ζώου. Τα υπόλοιπα στοιχεία διαβιβάζονται το αργότερο από την 31η Δεκεμβρίου 1998.

(Τροπολογία 24)

Άρθρο 5, εδάφιο 3α (νέο)

>Κείμενο μετά την ψηφοφορία στο ΕΚ>

Σε περίπτωση που όλα τα στοιχεία που αναφέρονται στο άρθρο 5 έχουν συγκεντρωθεί στη βάση δεδομένων, τα κράτη μέλη μπορούν να μην εκδώσουν διαβατήριο ζώου.

(Τροπολογία 25)

Άρθρο 5, εδάφιο 3β (νέο)

>Κείμενο μετά την ψηφοφορία στο ΕΚ>

Η μεταβίβαση των στοιχείων στην τράπεζα δεδομένων πρέπει να γίνει εντός 30 ημερών, οπωσδήποτε όμως πριν το ζώο απομακρυνθεί από την εκμετάλλευση.

(Τροπολογία 26)

Άρθρο 5, παράγραφος 3γ (νέα)

>Κείμενο μετά την ψηφοφορία στο ΕΚ>

Κατά την εισαγωγή ζώων από τρίτες χώρες τα απαιτούμενα στοιχεία διαβιβάζονται στην τράπεζα δεδομένων κατά την είσοδο του ζώου στην Κοινότητα, ανεξαρτήτως του γεγονότος εάν το ενδιαφερόμενο κράτος μέλος έχει εκδώσει ή όχι διαβατήριο ζώου.

(Τροπολογία 27)

Άρθρο 6, παράγραφος 1

>Αρχικό κείμενο>

1. Η αρμόδια αρχή εκδίδει διαβατήριο για κάθε ζώο στο οποίο έχει χορηγηθεί ενώτιο εντός 7 ημερών από την ανακοίνωση της γέννησής του ή, στην περίπτωση ζώων που εισάγονται από τρίτες χώρες, από την ανακοίνωση της ταυτοποίησής του από το συγκεκριμένο κράτος μέλος, όπως προβλέπεται στο άρθρο 4, παράγραφος 3. Η αρμόδια αρχή μπορεί να εκδώσει διαβατήριο για ζώα από άλλο κράτος μέλος υπό τους ίδιους όρους. Στις περιπτώσεις αυτές, το διαβατήριο που συνοδεύει το ζώο κατά την άφιξή του πρέπει να παραδοθεί στην αρμόδια αρχή η οποία θα το επιστρέψει στο κράτος μέλος έκδοσης.

>Κείμενο μετά την ψηφοφορία στο ΕΚ>

1. Στην περίπτωση που κράτος μέλος χρησιμοποιεί ή εκδίδει διαβατήριο ζώου, ο κάτοχος ζώου λαμβάνει μαζί με τα ενώτια τα αντίστοιχα διαβατήρια ζώων. Ο κάτοχος ζώου είναι υποχρεωμένος, μετά την απομάκρυνση των ενωτίων, να ενεργοποιήσει το αντίστοιχο διαβατήριο του ζώου. Τα ζώα τα οποία εισάγονται από τρίτες χώρες λαμβάνουν κατά την είσοδό τους στην Κοινότητα το διαβατήριο το οποίο αντιστοιχεί στο ενώτιό τους Η αρμόδια αρχή μπορεί να εκδώσει διαβατήριο για ζώα από άλλο κράτος μέλος υπό τους ίδιους όρους. Στις περιπτώσεις αυτές, το διαβατήριο που συνοδεύει το ζώο κατά την άφιξή του πρέπει να παραδοθεί στην αρμόδια αρχή η οποία θα το επιστρέψει στο κράτος μέλος έκδοσης.

(Τροπολογία 29)

Άρθρο 7, παράγραφος 1, δεύτερη παύλα

>Αρχικό κείμενο>

- αναφέρει στην αρμόδια αρχή όλες τις μετακινήσεις από και προς την εκμετάλλευση και όλες τις γεννήσεις και θανάτους ζώων, στην εκμετάλλευση μαζί με τις ημερομηνίες κατά τις οποίες συμβαίνουν τα εν λόγω γεγονότα, εντός 3 εργασίμων ημερών από την ημερομηνία κατά την οποία θα σημειωθεί το γεγονός[semigr ]

>Κείμενο μετά την ψηφοφορία στο ΕΚ>

- αναφέρει στην αρμόδια αρχή όλες τις μετακινήσεις από και προς την εκμετάλλευση και όλες τις γεννήσεις και θανάτους ζώων, στην εκμετάλλευση μαζί με τις ημερομηνίες κατά τις οποίες συμβαίνουν τα εν λόγω γεγονότα, εντός 3Ο εργασίμων ημερών από την ημερομηνία κατά την οποία θα σημειωθεί το γεγονός[semigr ]

(Τροπολογία 30)

Άρθρο 9, εισαγωγική πρόταση

>Αρχικό κείμενο>

Η Επιτροπή θεσπίζει λεπτομερείς κανόνες για την εφαρμογή του παρόντος κανονισμού σύμφωνα με τη διαδικασία του άρθρου 13 του Κανονισμού (ΕΟΚ) αριθ. 729/70. Οι λεπτομερείς αυτοί κανόνες καλύπτουν κυρίως:

>Κείμενο μετά την ψηφοφορία στο ΕΚ>

Η Επιτροπή θεσπίζει το αργότερο μέχρι την 1η Απριλίου 1997 λεπτομερείς κανόνες για την εφαρμογή του παρόντος κανονισμού σύμφωνα με τη διαδικασία του άρθρου 13 του Κανονισμού (ΕΟΚ) αριθ. 729/70. Οι λεπτομερείς αυτοί κανόνες καλύπτουν κυρίως:

(Τροπολογία 31)

Άρθρο 10, 2ο εδάφιο

>Αρχικό κείμενο>

Οι κυρώσεις που επιβάλλονται από κράτος μέλος σε κατόχους πρέπει να είναι ανάλογες της σοβαρότητας της παράβασης. Οι κυρώσεις δύνανται να περιλαμβάνουν, εφόσον αιτιολογείται, περιορισμό της μετακίνησης των ζώων από ή προς τον συγκεκριμένο κάτοχο.

>Κείμενο μετά την ψηφοφορία στο ΕΚ>

Οι κυρώσεις που επιβάλλονται από κράτος μέλος σε κατόχους πρέπει να είναι ανάλογες της σοβαρότητας της παράβασης. Οι κυρώσεις δύνανται να περιλαμβάνουν, εφόσον αιτιολογείται, περιορισμό της μετακίνησης των ζώων από ή προς τον συγκεκριμένο κάτοχο καθώς και μερικό ή πλήρη αποκλεισμό, κατά περίπτωση, από τα καθεστώτα κοινοτικών ενισχύσεων.

(Τροπολογία 32)

Άρθρο 10α (νέο)

>Κείμενο μετά την ψηφοφορία στο ΕΚ>

Άρθρο 10α

Η Επιτροπή θα φροντίσει, με ad hoc χρηματοδότηση, να υπάρξει εναρμόνιση των τεχνικών υποδομών για την πλήρη ανάπτυξη και λειτουργία των τραπεζών δεδομένων στα κράτη μέλη, ιδιαίτερα δε σε εκείνα που δεν διαθέτουν τέτοιες υποδομές ή όπου οι υπάρχουσες υποδομές δεν ανταποκρίνονται στις ανάγκες του παρόντος κανονισμού.

(Τροπολογία 33)

Άρθρο 10β (νέο)

>Κείμενο μετά την ψηφοφορία στο ΕΚ>

Άρθρο 10β

Κάθε κράτος μέλος υποβάλλει στην Επιτροπή ετησίως και για πρώτη φορά μέχρι την 1η Ιουλίου 1998, έκθεση σχετικά με την εφαρμογή του παρόντος κανονισμού. Η Επιτροπή υποχρεούται να κοινοποιεί εμπεριστατωμένη έκθεση στο Ευρωπαϊκό Κοινοβούλιο.

(Τροπολογία 34)

Άρθρο 12, εδάφιο 2

>Αρχικό κείμενο>

Εφαρμόζεται από 1ης Ιανουαρίου 1997.

>Κείμενο μετά την ψηφοφορία στο ΕΚ>

Εφαρμόζεται από 1ης Ιουλίου 1997.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου για τη θέσπιση συστήματος ταυτοποίησης και καταχώρησης των βοοειδών (COM(96)0460 - C4-0545/96 - 96/0228(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(96)0460 - 96/0228(CNS)) ((ΕΕ C 349 της 20.11.1996, σελ. 10)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 43 της Συνθήκης ΕΚ (C4-0545/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Γεωργίας και Ανάπτυξης της Υπαίθρου καθώς και τις γνωμοδοτήσεις της Επιτροπής Περιβάλλοντος, Δημόσιας Υγείας και Προστασίας των Καταναλωτών και της Επιτροπής Ελέγχου του Προϋπολογισμού (A4-0022/97),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί το Συμβούλιο εφόσον προτίθεται να απομακρυνθεί από το κείμενο όπως το ενέκρινε το Σώμα, να το ενημερώσει σχετικά[semigr ]

3. ζητεί να κληθεί να γνωμοδοτήσει εκ νέου εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της επιτροπής[semigr ]

4. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και στην Επιτροπή.